Hans Rønningen

Hans Rønningen (født 1953) er en norsk skuespiller, musiker og komponist.

 Teater og musikk 
På 1980-tallet var han medlem av ulike frie teatergrupper.

Han ble ansatt på Oslo Nye Teater i 1990, og medvirket der blant annet i Les Miserables, Elektra, Hamlet, West Side Story, The Rocky Horror Show, Den stygge andungen og Brødrene Grams grimme eventyr.

Han har også spilt i oppsetninger ved Teatret Vårt, Rogaland Teater og Torshovteatret.

Fra 2007 til 2009 spilte han Grisk i forestillingen Kaptein Sabeltann og den forheksede øya. Denne rollen spilte han også i 2016 da forestillingen ble satt opp på nytt.

Rønningen har skrevet musikk til teateroppsetningene av Brødrene Løvehjerte, Hvem skal trøste knøttet, Mummitrollet og det usynlige barnet, Den stygge andungen og Livsmaskinen.

I 2016 fikk Rønningen fast ansettelse ved Det Norske Teatret. Der har han hatt roller i blant annet Bikubesong, Woyzeck, Brand, Tenk om, Sweeny Todd, Soga om Egil Skallagrimsson, Kvitebjørn kong Valemon og Kan nokon gripe inn. Hans siste rolle på teaterscenen var i Lazarus – der David Bowies musikk står sentralt. Forestillingen hadde premiere i 2019, og av helsemessige årsaker sa Rønningen opp stillingen ved teateret etter at Lazarus var ferdigspilt. Siden har han påtatt seg noen frilansoppdrag for Det Norske Teatret, blant annet i det nyskrevne stykket Linje 5, som ble skrevet av Zeshan Shakar og Don Martin for teaterets satsing på scenekunst for ungdom på Rommen scene i Groruddalen.

 Film og TV 
I tillegg til å stå på scenen har Rønningen hatt roller i flere filmer og TV-produksjoner. Blant annet hadde han en av de sentrale rollene i NRKs TV-serie Brigaden. Han spiller også Raymond i TV-serien Neste sommer. Han spiller Annæus Schødt i Quislings siste dager.

 Familie 
Rønningen er gift med skuespiller Ågot Sendstad.

 Referanser 

 Eksterne lenker 

  Hans Rønningen hos Det norske teatret
  Hans Rønningen  hos Oslo nye teater

Kategori:Norske skuespillere
Kategori:Norske komponister
Kategori:Norske dukkespillere
Kategori:Skuespillere ved Oslo Nye Teater
Kategori:Skuespillere ved Det Norske Teatret
Kategori:Personer fra Bærum kommune